ได้มีโอกาสมาทานอีกรอบสำหรับร้านนี้ก็ต้องขอรีวิวอีกรอบนะคะ (ตามจริงมาอีกหลายครั้งแล้วแต่ไม่ได้มีโอกาสถ่ายรูปรีวิว)
ร้านตั้งอยู่ที่เดิมค่ะ ในซอยเนินพลับหวาน หาที่จอดยากนิดนึงนะคะ ตัวร้านหาไม่ยากมีป้ายบอกชัดเจนค่ะ
แต่เรายังคงติเรื่องเดิมนะคะ คือด้วยตัวร้านเป็นสีขาว พื้นสีขาว ทำให้คราบต่างๆ เช่น รอยรองเท้าเห็นชัด มองผ่านๆทำให้ร้านดูสกปรกไปหน่อย
วันนี้ก็มาช่วงค่ำ อาหารก็หมดไปหลายอย่าง (สงสัยขายดีจัด) ความจริงอยากกินกั้งเพราะเห็นมีรูปในร้านเมนูกั้งหลายเมนูเลย แต่ถามมาแล้วว่าช่วงนี้ไม่มีกั้งเลย ไม่มีมานานแล้วด้วย...แง T.T งั้นอย่าเอารูปกั้งมาล่อบ่อยๆสิคะ
เมนูที่สั่งวันนี้นะคะ
.
'ไก่ทอดน้ำปลา'
จานนี้แนะนำเลยค่ะ อร่อยเลย เคยกินแต่ปลากระพงทอดน้ำปลาลองเปลี่ยนมาเป็นไก่ก็ไม่เลวนะคะ
.
'ต้มแซ่บกระดูกอ่อน'
อย่างที่เคยรีวิวต้มแซบร้านนี้จะใส่ไข่ค่ะ อร่อยคล่องคอ ซดง่าย
.
'ตำข้าวโพดไข่เค็ม'
จานนี้ก็อร่อยค่ะ เผ็ดนิดๆ หวานหน่อยๆ 
.
'ยำสามไข่'
จานนี้เมนูโปรดเราค่ะ มาทุกรอบสั่งทุกรอบ อร่อย เปรี้ยวนำ ให้ไข่เยอะ
.
'ยำมะม่วงปูม้า'
สำหรับเราจานนี้เฉยๆค่ะ
.
'ส้มตำกุ้งสด'
จานนี้ไม่แนะนำค่ะ ไม่ควรสั่ง เราว่าปลาร้าเขาเหม็นมากคือวางลงโต๊ะ ต้องชะงักเลย เค็มและเหม็นกินคำเดียวเลิกเลยอ่ะ
.
ถ้ามาร้านนี้แนะนำสั่งอาหารจานที่ไม่มีปลาร้านะคะ อร่อยเข้าขั้นค่ะ